Ericu950/Stoicheia-meter-silver huggingface dataset:
ἧς τοσοῦτον δεσπόζει , ὥστε ψάμμον αὐτῇ κατέστησεν ὅριον ·
πραΰνει δὲ αὐτῆς τὸν σάλον καὶ καταστέλλει τὰ κύματα , ἀναλαμβάνων τοὺς ἀνέμους , οἵπερ αὐτὴν φυσῶντες ἐξαίρουσιν .
σὺ ἐταπείνωσας ὡς τραυματίαν ὑπερήφανον 0 .
τὸν διάβολον λέγει ·
ἐξ ὑπερηφανίας γὰρ τραυματίας ἐγένετο , καὶ τούτου χάριν ἀπὸ τῶν ἄνω χωρίων εἰς τὴν γῆν καταβληθεὶς τεταπείνωται , ὥστε καὶ ποσὶν ἁγίων πατεῖσθαι καὶ συντρίβεσθαι ·
καθάπερ ὁ Παῦλος Ῥωμαίοις ἐπέστελλεν ·
ὁ δὲ Θεὸς τῆς εἰρήνης συντρίψει τὸν Σατανᾶν ὑπὸ τοὺς πόδας ὑμῶν ἐν τάχει .
ἐν τῷ βραχίονι τῆς δυνάμεώς σου διεσκόρπισας τοὺς ἐχθρούς σου .
βραχίων τῆς τοῦ Θεοῦ δυνάμεως ὁ Χρι στός 0 .
Οὕτως γὰρ Ἡσαΐας λέγει ·
κύριε 0 .
τίς ἐπίστευσε τῇ ἀκοῇ ἡμῶν ;
Οὗτος τοὺς ἐχθροὺς τοῦ Θεοῦ τοὺς Ἰουδαίους διεσκόρπισε ·
περὶ ὧν ὁ προφήτης εἰσήγαγε λέγοντα ·
Εἰς ἐχθροὺς ἐγένοντο .
ἐσκόρπισε δὲ καθελὼν τὸν τόπον , ἐν ᾧ τὰ τῆς λατρείας αὐτοῖς κατὰ τὸ γράμμα ἐτύγχανε .
σοί εἰσιν οἱ οὐρανοί , καὶ σή ἐστιν ἡ γῆ .
δῆλον ἀφ ὧν μόνος αὐτοῖς ὡς βούλεται κέχρηται .
τὴν οἰκουμένην καὶ τὸ πλήρωμα αὐτῆς σὺ ἐθεμελίωσας .
πλήρωμα τῆς οἰκουμένης ὁ ἄνθρωπος 0 .
Αὐτοῦ γὰρ ἕνεκα καὶ παρὰ τῶν ἄλλων ζώων οἰκεῖσθαι χρείας ἕνεκα τῆς ἡμετέρας παρενεχθέντων ἔλαχε .
τοῦτο τοίνυν ἐθεμελίωσε , νόμον αὐτῷ φυσικὸν δεδωκώς , θεμέλιον πάντων τῶν ἀγαθῶν τῶν ἀνθρωπίνων τυγχάνοντα .
ὥστε οὐ δὲ σαλεύεται , ἐὰν ἀκέραιον φυλάξῃ τὸν ἑαυτοῦ θεμέλιον .
τὸν βοῤῥᾶν καὶ τὴν θάλασσαν σὺ ἔκτισας .
Οἱ μὲν ἄλλοι τῶν ἑρμηνευτῶν , ἀντὶ θαλάσσης , Νότον , ἢ Δεξιὰν ἐκδεδώκασι , τὸν νότον διὰ τῆς δεξιᾶς , ἐπειδὴ πρὸς τῷ κλίματι τέτακται τῷ πρὸς ἀνατολὰς ἐκ δεξιῶν κειμένῳ , αἰνιττόμενοι .
καλῶς δὲ μετὰ τοῦ βοῤῥᾶ καὶ ἡ θάλασσα τέτακται ·
ἐπὶ γὰρ τοῦ δυσμαίου χωρίου παρὰ τῇ θεοπνεύστῳ Γραφῇ ταύτην ἔθος τὴν λέξιν ἐκλαμβάνεσθαι 0 .
ὅθεν ἡ τῶν Ἀριθμῶν βίβλος ἐκθεμένη τὰς φυλάς , ὧν αἱ μὲν πρὸς ἀνατολάς , αἱ δὲ πρὸς νότον , αἱ δὲ πρὸς βοῤῥᾶν τῆς σκηνῆς ἐτάχθησαν , τῇ λέξει ταύτῃ τοὺς ἀπὸ δυσμῶν αὐτῇ τεταγμένους ἐμήνυσεν 0 1 ·
ἡ τάξις παρεμβολῆς Ἐφραῒμ παρὰ θάλασσαν σὺν δυνάμει αὐτῶν 0 .
ἀλλὰ νῦν τοῦ  τῷ  βοῤῥᾶ τὰς δυσμὰς τούτου χάριν συνέπλεξεν , ἐπειδήπερ ἑκάτερον κλίμα σκοτεινὸν καὶ χειμέριον 0 .
καὶ διὰ τοῦτο  ὅτι  ταῦτά τινες τῆς δημιουργίας τὰ μέρη πονηρῷ δημιουργῷ προσγράφουσιν , ἀσεβεῖ λογισμῷ καὶ βλασφήμῳ τὴν κτίσιν μερίζοντες , ἀνελεῖν αὐτῶν τὴν πλάνην βουλόμενος , παρὰ τοῦ κοινοῦ δημιουργοῦ κτισθῆναι καὶ ταῦτα μαρτύρεται .
θαβὼρ καὶ Ἐρμωνιεὶμ ἐν τῷ ὀνόματί σου ἀγαλλιάσονται .
καὶ τίνος χάριν τούτων μόνων τῶν ὀρέων ἐμνημόνευσεν , ἢ πάντως ἐπειδὴ τὸ Θαβὼρ ὡς γεῖτον ὂν τῷ Ἐρμών , ἐδέξατο τοῦ Χριστοῦ τὴν μεταμόρφωσιν 0 ;
καὶ διὰ τοῦτο ἐπ αὐτῷ ἀγαλλιᾶσθαι ἑκάτερον εἴρηται ·
τὸ μὲν ὡς τηλικοῦτον πεπιστευμένον μυστήριον 0 1 ·
τὸ δέ , ὡς τὴν εὐλογίαν λαχὼν ἐκ τοῦ γείτονος 0 1 .
διόπερ αὐτῷ καὶ καθ  ἕτερον ψαλμὸν τὴν εὐλογίαν ἔδωκε ·
ὡς δρόσος Ἀερμὼν ἡ καταβαίνουσα ἐπὶ τὰ ὄρη Σιών 0 .
σὸς ὁ βραχίων μετὰ δυναστείας 0 ;
τῆς τοῦ σταυροῦ 0 .
ὁ λόγος γὰρ ὁ τοῦ σταυροῦ , καθά φησιν ὁ Παῦλος , τοῖς μὲν ἀπολλυμένοις μωρία ἐστί ·
τοῖς δὲ σωζομένοις ἡμῖν δύναμις Θεοῦ ἐστι .
τίς δὲ ἡ δυναστεία 0 ;
ἡ τῆς ἡμετέρας πλάνης ἐπιστροφή 0 ·
ταύτην γὰρ διὰ σταυροῦ ὁ τοῦ Πατρὸς βραχίων ὁ Υἱὸς κατώρθωσε .
δηλοῖ δὲ τὰ τούτοις ἑπόμενα ·
κραταιωθήτω ἡ χείρ σου , ὑψωθήτω ἡ δεξιά σου .
κραταιωθήτω , οὐχ ἵνα λάβῃ κράτος ·
εἶχε γάρ ·
ἀλλ ἵνα φανερωθῇ πέρας τοῦ μυστηρίου λαμβάνοντος , ὅπερ αὐτὸς ὁ Χριστὸς ὑπέσχετο , Ὅταν ὑψωθῶ , φήσας , πάντας ἑλκύσω πρὸς ἐμαυτόν .
βραχίων γὰρ ὅτι τοῦ Πατρὸς καὶ χεὶρ δεξιὰ λέγεται ὁ Μονογενής , αὐταρκῶς ἡμῖν ἐκ τῶν φθασάντων δέδεικται .
λέγεται δὲ ταῦτα , ἐπειδὴ δι  αὐτοῦ πάντα ὁ Πατὴρ καθάπερ διὰ χειρὸς ἐργάζεται 0 ·
πάντα γὰρ δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν , ὃ γέγονεν .
δικαιοσύνη καὶ κρίμα ἑτοιμασία τοῦ θρόνου σου 0 .
πάντως ὅτι τοῦ μέλλοντος 0 1 ·
διόπερ ἑτοιμασίας ἐμνημόνευσεν .
ἐντεῦθεν γὰρ ἀφ ὧν ἡμεῖς βιοῦμεν δικαιοσύνην καὶ κρίμα ἑτοιμάζει ἑαυτῷ ὁ κριτὴς ὁ ἡμέτερος πρὸς τὴν ἐκείνου πρᾶξιν τὴν κρίσιν ὁδοποιῶν τὴν μέλλουσαν .
ἔλεος καὶ ἀλήθεια προπορεύσονται πρὸ προσώπου σου .
φθάνει τὸ ἔλεος , ἀκολουθεῖ δὲ εἰκότως ἡ ἀλήθεια .
ἐὰν γὰρ μὴ προστάξῃ  προτάξῃ  τὸ ἔλεος , τίς ὑποστῆναι τοῦ κριτοῦ τὴν ἀλήθειαν δυνήσεται ;
πῶς δὲ ἡ ἀλήθεια τῷ ἐλέῳ κρινῶται  κοινοῦται  ;
ὅτι οὐ πάντας ὁ κριτὴς ἐλεεῖ , ἀλλὰ τούτους , οἵτινες ἐφ οἷς ἥμαρτον ἐλέῳ κατώρθωσαν , ἢ μετανοήσαντες , ἢ τὸν πλησίον ἐλεήσαντες .
μακάριος ὁ λαὸς ὁ γινώσκων ἀλαλαγμόν 0 ·
ἀλαλαγμὸς τῶν στρατιωτῶν ἡ φωνὴ τῶν ἐν πολέμῳ νενικηκότων λέγεται .
ὅσοι τοίνυν ἡνίκα τὸν διάβολον ἥττησαν , ἢ κατορθοῦντες ἀρετάς , ἢ μετανοοῦντες ἐφ οἷς ἐπλημμέλησαν , οὗτοι γινώσκουσιν ἀλαλαγμόν , καὶ τὸν μακαρισμόν , οἱ μὲν ὡς τευξόμενοι στεφάνων , οἱ δὲ ὡς κερδαίνοντες τὰς τιμωρίας , οὐ τὸν τυχόντα ἔχουσιν .
Οὐδὲ γὰρ  μόνον  , Μακάριοι οἱ ἄμωμοι ἐν ὁδῷ , ἀλλὰ καί , Μακάριοι ὧν ἀφέθησαν αἱ ἀνομίαι , καὶ ὧν ἀπεκαλύφθησαν αἱ ἁμαρτίαι , μεμάθηκας 0 .
Εἰς τούτους ἁρμόττει καὶ τὰ ἑπόμενα ·
κύριε , ἐν τῷ φωτὶ τοῦ προσώπου σου πορεύσονται , καὶ ἐν τῷ ὀνόματί σου ἀγαλλιάσονται ὅλην τὴν ἡμέραν .
ὅλον δηλαδὴ τὸν ἑαυτῶν βίον ἐν τῷ φωτὶ τοῦ Θεοῦ , τουτ έστιν , ἐν τῷ νόμῳ πορεύσονται .
λύχνος τοῖς ποσί μου ὁ νόμος σου , καὶ φῶς ταῖς τρίβοις μου 0 .
καὶ ἐν τῷ ὀνόματι αὐτοῦ ἀγαλλιῶνται , ὡς προσφεύγοντες Θεῷ , οὗ τὸ ὄνομα ὑπὲρ πᾶν ὄνομα , οὗ ἡ δουλεία ἐλευθερία , καὶ ἡ οἰκείωσις πάσης ἐστὶ δεσποτικῆς κτίσεως 0 .
καὶ ἐν τῇ δικαιοσύνῃ σου ὑψωθήσονται ·
οἱ αὐτοί 0 .
τί δαὶ αὐτοῖς τὸ παρέχον τὴν ὕψωσιν 0 ;
ὅτι καύχημα τῆς δυνάμεως αὐτῶν σὺ εἶ , κα ἐν τῇ εὐδοκίᾳ σου ὑψωθήσεται τὸ κέρας ἡμῶν 0 .
ἰουδαῖοι μὲν γὰρ ἐπὶ Μωσεῖ καυχῶνται , καὶ ἐπὶ τῷ Ἀβραάμ .
ὡς ἐξ ἐκείνου γεγονότες , σεμνύνονται ·
ἕλληνες ἐπὶ ξύλοις καὶ λίθοις θαῤῥοῦσιν , ἢ καὶ ἐπὶ τῇ σοφίᾳ τῇ τοῦ διαβόλου σεμνύνονται ·
ἡμῶν δὲ δύναμις ὁ Χριστός , καύχημα δὲ ὁ Πατὴρ τῆς ἡμετέρας δυνάμεως 0 1 ·
καὶ τὸ κέρας ἐν τῇ εὐδοκίᾳ τοῦ Πατρὸς ὑψοῦται τὸ ἡμέτερον ·
διόπερ οὐ δὲ συντρίψεται ·
τοῦ γὰρ Θεοῦ τὴν δόξαν τίς παραλῦσαι δυνήσεται ;
ποίῳ δὲ τρόπῳ ὑψοῦται ;
διὰ τῆς τοῦ Πατρὸς εὐδοκίας , φησίν , ἀφ ἧς εἰς υἱοθεσίαν τὴν πρὸς αὐτὸν ἐκλήθημεν , καθάπερ ὁ Παῦλος Ἐφεσίοις ἐπέστελλε ·
φησὶ γὰρ περὶ τοῦ Πατρός ·
ἐν ἀγάπῃ προορίσας ἡμᾶς εἰς υἱοθεσίαν διὰ Ἰησοῦ Χριστοῦ εἰς αὐτόν , κατὰ τὴν εὐδοκίαν τοῦ θελήματος αὐτοῦ .
ὅτι τοῦ Κυρίου ἡ ἀντίληψις , καὶ τοῦ ἁγίου Ἰσραὴλ βασιλέως ἡμῶν 0 .
ὅρα καὶ τὸν Δαυῒδ μετὰ τοῦ Παύλου κηρύττειν , καὶ λέγειν τὰ αὐτά , Ἐμοὶ μὲν οὐκ ὀκνηρόν , ὑμῖν δὲ τὸ ἀσφαλές 0 .
ἰδοὺ γὰρ ἐν πολλοῖς ἐφεξῆς στίχοις τὸν περὶ τοῦ Σωτῆρος ἀνακυκλοῖ λόγον , αὐτὸν Κύριον καὶ ἅγιον ὡς Θεὸν καλῶν ·
ἰσραὴλ δὲ καὶ βασιλέα ἡμῶν , ὡς ὄντα ἐκ σπέρματος τοῦ βασιλέως Δαυΐδ , καὶ Ἰσραὴλ δὲ κατὰ Πνεῦμα λεγόμενον 0 1 .
τότε ἐλάλησας ἐν ὁράσει τοῖς υἱοῖς σου .
τότε , πότε 0 ;
ἐν ὁράσει τοῖς υἱοῖς σου 0 ·
τουτ έστιν , ἐν τῇ ὁράσει τῇ περὶ τῶν υἱῶν σοῦ .
Υἱοὺς δὲ τοῦ Θεοῦ τοὺς ἐξ ἐθνῶν σωθέντας καλεῖ , πρὸς οὓς ὁ Παῦλος ἔλεγεν ·
ἄρα οὐκ ἔτι ἐστὲ δοῦλοι , ἀλλὰ υἱοί .
ἡνίκα τοίνυν ἐθεώρησε τοὺς ἐξ ἐθνῶν ἐπιτηδείως εἰς σωτηρίαν ἔχοντας , καὶ τῷ φυσικῷ νόμῳ ψηλαφῶντας μὲν τὸν νομοθέτην , οὐ μὴν καταλαμβάνοντας  ἀσθενήσας γὰρ ἐν αὐτοῖς διὰ τὴν ἐπιγινομένην πλάνην ἐτύγχανε  , τότε ἐλάλησε τὰ ἑπόμενα ·
καὶ εἶπας ·
ἐθέμην βοήθειαν ἐπὶ δυνατόν , ὕψωσα ἐκλεκτὸν ἐκ τοῦ λαοῦ μου .
δυνατὸς ὁ Χριστός , ὡς καὶ Θεοῦ προσαγορεύεσθαι δύναμις 0 .
ἐπὶ τοῦτον ἡμῖν , τουτέστι διὰ τούτου  οὐ δὲ γὰρ διὰ νομοθέτου , ἢ διὰ προφήτου , διὰ δὲ τοῦ ἰδίου Υἱοῦ  βοήθειαν τοῖς ἔθνεσι καὶ σωτηρίαν ἔθετο 0 1 .
Αὐτὸς σαφῶς ἐπήγαγεν ὁ ψαλμός ·
ὕψωσα ἐκλεκτὸν ἐκ τοῦ λαοῦ μου .
τὸν Χριστόν , ὁρᾷς , λέγει .
ὑψώθη γὰρ οὗτος ἐπὶ σταυροῦ , καὶ πρὸς αὐτὸν τοὺς πλανωμένους εἵλκυσεν , ἐκλεκτὸς ὢν ἀπὸ τοῦ λαοῦ τῆς ἀνθρωπότητος .
ἀπὸ γὰρ μυριάδων ἐκλελογισμένος ὑπῆρχεν , ὥς φησιν ἐν τοῖς ᾌσμασι ·
πολλὰ καὶ διὰ τὴν σάρκα κατὰ τῶν ἄλλων ἀνθρώπων ἐσχηκὼς πλεονεκτήματα , τὸ ἐκ παρθένου τεχθῆναι , τὸ ἁμαρτήματα μὴ σχεῖν , καὶ ὅσα τούτοις ὅμοια 0 .
Εὗρον Δαυῒδ τὸν δοῦλόν μου , ἐν ἐλαίῳ ἁγίῳ μου ἔχρισα αὐτόν .
ἄνω περὶ τοῦ Χριστοῦ προφητεύσας , ἐνταῦθα περὶ τοῦ λαοῦ τοῦ κατὰ Χριστὸν σαφῶς τὸν λόγον αἰνίττεται Ὅθεν , Εὗρον , λέγει , ὡς ἐπὶ πλανωμένου καὶ ἀποσφαλέντος 0 .
ἡμεῖς γὰρ τὸ ἀπολωλὸς ἦμεν καὶ τὸ ῥεμβόμενον πρόβατον , ὅπερ ὁ ποιμὴν τὰ ἐνενήκοντα ἐννέα καταλιπὼν ἐπεζήτησεν .
ἀλλὰ μὴν καὶ δοῦλον ἑαυτὸν καλεῖ , ὡς μηκέτι τοῖς εἰδώλοις δουλεύοντα ·
καὶ Δαυῒδ δὲ διὰ τὴν πρὸς τὸν Χριστὸν συγγένειαν , ἅμα δὲ ὡς ἱκανὸν χειρί 0 1 ·
δαυῒδ γὰρ ὡς ἱκανὸς χειρὶ ἑρμηνεύεται .
ἱκανὸς χειρὶ ὁ τῶν ἐθνῶν λαός , ὃς μόνος καθελὼν τὸν πρὸς τὰ εἴδωλα πόλεμον , οὕτως ἐν ἐλαίῳ ἁγίῳ τῷ τοῦ βαπτίσματος κέχρισται 0 ·
περὶ οὗ Ἰωάννης ὁ θεόλογος ἐπέστελλε ·
καὶ ὑμεῖς χρίσμα ἔχετε ἀπὸ τοῦ Ἁγίου .
καὶ οἴδατε πάντες , διὰ τί χρίεται , ἵνα πρὸς τὸν ἀγῶνα εὐψύχως ἀποδύσηται ·
ἐφ ᾧ καὶ τῆς ἑξῆς αὐτῷ βοηθείας ἐδέησεν .
ἡ γὰρ χείρ μου συναντιλήψεται αὐτῷ , καὶ ὁ βραχίων μου κατισχύσει αὐτόν .
ἐπεὶ πῶς πρὸς ἀρχάς , πρὸς ἐξουσίας , πρὸς τοὺς κοσμοκράτορας τοῦ σκότους , πρὸς τὰ πνευματικὰ τῆς πονηρίας πυκτεύειν ὁ πρότερον ἐπ αὐτοῖς τεταγμένος ἠδύνατο , εἰ μὴ τῇ χειρὶ τοῦ Θεοῦ καὶ τῷ βραχίονι ὑπῆρχε δυναμούμενος ;
διόπερ οὐχ ἁπλῶς φησιν , ἀντιλήψεται αὐτοῦ , ἀλλά , Συναντιλήψεται αὐτῷ ·
ἤγουν βοηθῆσαι καὶ ἀντιλαβέσθαι 0 ·
δεικνὺς ὅτι τὴν ἄνωθεν χεῖρα κοινωνὸν ἐν τοῖς ἀγῶσι καὶ τοὺς πόνους μεριζομένην κέκτηται 0 .
Οὐκ ὠφελήσει ἐχθρὸς ἐν αὐτῷ ·
ὁ διάβολος εὔδηλον 0 ·
οὐ δὲ γὰρ ἀποστῆσαι ἡμᾶς τῆς εἰς Χριστὸν δυνήσεται πίστεως .
καὶ υἱὸς ἀνομίας οὐ προσθήσει τοῦ κακῶσαι αὐτόν .
τὸν ἀντίχριστον λέγει , τὸν ἥξειν προσδοκώμενον , περὶ οὗ καὶ Παῦλος Θεσσαλονικεῦσιν ἐπέστελλεν ·
ὅτι ἐὰν μὴ ἔλθῃ ἡ ἀποστασία πρῶτον , καὶ ἀποκαλυφθῇ ὁ ἄνθρωπος τῆς ἀνομίας , ὁ υἱὸς τῆς ἀπωλείας , ὁ ἀντικείμενος καὶ ὑπεραιρόμενος ἐπὶ πάντα λεγόμενον Θεὸν ἢ σέβασμα 0 .
Οὗτος οὐ κακώσει τοὺς εἰς Χριστὸν πιστεύοντας ·
ἔχουσι γὰρ ἐντολάς , πῶς αὐτὸν καὶ τίνα τρόπον ἐκκλίνωσι , καὶ πῶς αὐτοῦ τὴν πλάνην ἀποφύγωσιν ·
ὧν ἕκαστα τοῖς τοῦ Χριστοῦ λόγοις τοῖς περὶ συντελείας ἐμφέρεται .
καὶ συγκόψω ἀπὸ προσώπου αὐτοῦ τοὺς ἐχθροὺς αὐτοῦ , καὶ τοὺς μισοῦντας αὐτὸν τροπώσομαι .
ἐχθροὶ καὶ μισοῦντες ἡμᾶς , ὡς εἴρηται πολλάκις , οἱ δαίμονες 0 .
τούτους ἐν τῇ προτέρᾳ παρουσίᾳ συνέκοψε , καὶ τραυματίας ὥσπερ ξίφους δίκην τῷ σταυρῷ τετρωμένους κατέστησεν 0 ·
εἰς τὸ παντελὲς δὲ αὐτοὺς τῇ δευτέρᾳ παρουσίᾳ τροπώσεται , ὥστε μηκέτι πρὸς τὸν πόλεμον ἵστασθαι τὸν ἡμέτερον .
καὶ ἡ ἀλήθειά μου καὶ τὸ ἔλεός μου μετ αὐτοῦ , καὶ ἐν τῷ ὀνόματί μου ὑψωθήσεται τὸ κέρας αὐτοῦ 0 .
πανταχοῦ τὸν πιστὸν ἀσφαλίζεται , εἰδέναι πῶς ἐσώθη βουλόμενος , πόθεν ὑψώθη τὸ κέρας , πῶς γέγονε τῶν ἐχθρῶν ἰσχυρότερος .
διὰ Χριστοῦ γὰρ ἡμῖν , ὅς ἐστιν ἔλεος παρὰ Θεοῦ καὶ ἀλήθεια 0 ·
ἔτι δὲ καὶ ὄνομα τοῦ Πατρός 0 ·
ἐν αὐτῷ γὰρ ὡς Υἱῷ γνωρίζεται , καὶ ὑπῆρξε τῶν εἰρημένων ἕκαστα .
καὶ θήσομαι ἐν θαλάσσῃ χεῖρα αὐτοῦ , καὶ ἐν ποταμοῖς δεξιὰν αὐτοῦ 0 .
θάλασσαν ἐνταῦθα προσαγορεύει τὸ βάπτισμα ·
φησὶ γὰρ περὶ τοῦ διαβόλου ·
ἀφανιῶ τὸ πρόσωπον αὐτοῦ εἰς τὴν θάλασσαν τὴν πρώτην ·
ποταμούς , τὰς δωρεὰς τοῦ Πνεύματος 0 ·
φησὶ γὰρ ὁ Χριστός ·
ὁ πιστεύων εἰς ἐμέ , ποταμοὶ ῥεύσουσιν ἐκ τῆς κοιλίας αὐτοῦ ὕδατος .
Εἶτα ἐπήγαγεν ὁ τῶν Εὐαγγελίων συγγραφεύς , ἑρμηνεῦσαι τὸ εἰρημένον βουλόμενος ·
ταῦτα δὲ εἶπε περὶ τοῦ Πνεύματος , οὗ ἔμελλον λαμβάνειν οἱ πιστεύοντες εἰς αὐτόν .
ἐκεῖ τοίνυν ἡμεῖς τὴν χεῖρα καὶ τὴν δεξιὰν ἔχομεν ·
ἐν αὐτοῖς γὰρ ἡμῖν ὑπάρχει τὸ δύνασθαι .
Αὐτὸς ἐπικαλέσεταί με ·
πατήρ μου εἶ σύ ·
οὐκ ἀφ ἑαυτοῦ τολμῶν , παρὰ δὲ τοῦ Σωτῆρος ἐπιτραπείς , ὅστις ἡμᾶς ἀδελφοὺς ἑαυτοῦ καὶ συμμόρφους κατέστησε , καὶ διὰ τοῦτο λέγειν προσευχομένους ἐκέλευσε 0 ·
πάτερ ἡμῶν ὁ ἐν τοῖς οὐρανοῖς 0 .
κύριός μου καὶ ἀντιλήπτωρ τῆς σωτηρίας μου 0 .
Εἰ γὰρ καὶ Πατὴρ ἡμῖν κατὰ χάριν γεγένηται ·
θεὸν ὅμως αὐτὸν οὐ παυσόμεθα .
λέγοντες , ἔτι δὲ καὶ ἀντιλήπτορα τῆς σωτηρίας ἡμῶν 0 .
Εὑρὼν γὰρ ἀδικουμένους ὑπὸ τοῦ διαβόλου , καὶ ὡς σαρκικοὺς ὑπὸ τοῦ ἀσάρκου κατατρεχομένους , ἀντελάβετο , ἐχθρὸν ἑαυτοῦ τάξας τὸν ἐχθρὸν τὸν ἡμέτερον , καὶ τῆς μερίδος τῆς ἡμετέρας γενόμενος .
ἀλλὰ ταῦτα μὲν τῆς ἐπικλήσεως τῆς ἡμετέρας τὰ ῥήματα 0 ·
αὐτὸς δὲ ποίαν ἡμῖν ἀντὶ τούτων ἐπαγγέλλεται ;
Οὐκοῦν τῶν πρωτοτοκίων ὁ Ἰουδαῖος ἐκβέβληται .
θήσομαι γάρ , φησι , δεικνὺς ὡς οὐκ ἦμεν , ἀλλὰ γεγόναμεν ὕστερον , καθάπερ ὁ Ἰακώβ , τοῦ πρεσβυτέρου λαοῦ τὴν εὐλογίαν κλέψαντες 0 .
ὑψηλὸν παρὰ τοῖς βασιλεῦσι τῆς γῆς 0 .
πάντες γὰρ οἱ δίκαιοι , οἵτινες ὄντως βασιλεῖς γῆς ὀνομάζονται , τῶν ἡμετέρων μυστηρίων τὸ ὕψος θαυμάζουσι , καὶ λίαν ἡμᾶς ὑψηλοὺς διὰ ταῦτα νομίζουσιν ·
ὥστε καὶ πολλοὶ ἐπεθύμησαν ἰδεῖν ἃ ἡμεῖς βλέπομεν , καὶ ἀκοῦσαι ἃ ἡμεῖς ἀκούομεν .
Εἰς τὸν αἰῶνα φυλάξω αὐτῷ τὸ ἔλεός μου , καὶ ἡ διαθήκη μου πιστὴ αὐτῷ 0 .
Οὐκ ἐκ  τῶν εἰρημένων ὁ τῶν Ἰουδαίων λαὸς σεμνύνεσθαι δύναται ·
μόνος δὲ ὁ τῶν ἐθνῶν 0 .
τοῦτο  τούτῳ  γὰρ ὁ Θεὸς εἰς τὸν αἰῶνα φυλάττει τὸ ἔλεος ·
ἐπειδὴ μέχρι συντελείας ἀσάλευτον ἑστάναι τὸ καθ ἡμᾶς μυστήριον ἔταξεν ·
ἡμεῖς δὲ καὶ πιστὴν τὴν τοῦ Θεοῦ διαθήκην κεκτήμεθα , πίστει προσιόντες αὐτῷ , καὶ μέχρις αἵματος ὑπὲρ αὐτῆς ἐνιστάμενοι , ὡς οἱ τῶν μαρτύρων ἀγῶνες σφραγίζουσιν .
καὶ θήσομαι εἰς τὸν αἰῶνα τοῦ αἰῶνος τὸ σπέρμα αὐτοῦ .
Οὐχ ὥσπερ οἱ τῶν Ἰουδαίων παῖδες ἐνταῦθα τὰς ἀμοιβὰς ἐκδεχόμεθα 0 ·
ἐν τῷ μέλλοντι γὰρ καρποφορεῖν οἶδεν ὁ σπόρος ὁ ἡμέτερος ἡμῖν ἀγαθά , Ἅπερ ὀφθαλμὸς οὐκ εἶδε , καὶ οὖς οὐκ ἤκουσεν , οὐ δὲ ἐπὶ καρδίαν ἀνθρώπου ἀνέβη , ἃ ὁ Θεὸς τοῖς ἀγαπῶσιν ἡτοίμασεν .
καὶ τὸν θρόνον αὐτοῦ ὡς τὰς ἡμέρας τοῦ οὐρανοῦ 0 1 .
Εἰκότως , ἐπειδὴ Τὸ πολίτευμα ἡμῶν ἐν οὐρανοῖς ὑπάρχει 0 .
καὶ θρόνον ὡς τὰς ἡμέρας τοῦ οὐρανοῦ 0 1 .
τὴν μακαρίαν τῶν ἀγγέλων διαγωγήν , ἢ τὸν καιρὸν τὸν ἀτελεύτητον νόησον ·
ἐπειδὴ ἀτελεύτητός ἐστιν ὁ Θεός , κατοικεῖν ἐν οὐρανοῖς λεγόμενος 0 .
ἐὰν ἐγκαταλίπωσιν οἱ υἱοὶ αὐτοῦ τὸν νόμον μου , καὶ τοῖς κρίμασί μου μὴ πορευθῶσιν ·
ἐὰν τὰ δικαιώματά μου βεβηλώσωσι , καὶ τὰς ἐντολάς μου μὴ φυλάξωσιν ·
ἐπισκέψομαι ἐν ῥάβδῳ τὰς ἀνομίας αὐτῶν , καὶ ἐν μάστιξι τὰς ἀδικίας αὐτῶν 0 .
τὸν νόμον τοῦ Θεοῦ καταλιμπάνουσιν , εἰ καὶ μικρὰ τῶν ἐν αὐτῷ γεγραμμένων ἐκβαίνοντες , καὶ πρὸς τὸν οἰκεῖον σκοπόν , οὐ μὴν πρὸς τὸν τοῦ νομοθετήσαντος , ἐπιτελεῖν τὰ τοῦ νόμου βουλόμενοι 0 ·
οὐ πορεύονται δὲ τοῖς τοῦ Θεοῦ κρίμασιν οἱ δυσωπούμενοι τὸν πλούσιον , ἢ τὸν πτωχὸν ἐλεοῦντες , ἡνίκα δικάζουσιν .
ὁ Θεὸς δὲ οὐχ οὕτως , ἀλλὰ πᾶσιν εἶναι ἴσον τὸ κριτήριον βούλεται .
βεβηλοῦσιν αὐτοῦ πάλιν τὰς ἐντολάς , οἱ τὴν ἀρετὴν ὑποκρινόμενοι , καὶ τὰς ἐντολὰς διὰ τὸ μὴ καθαρῶς αὐτὰς μετιέναι ὑβρίζοντες .
ὅθεν αὐτὰς οὐ δὲ φυλάττειν λέγονται , τοῦ ἐντειλαμένου τὸν σκοπὸν παραβαίνοντες .
τούτων ἐν ῥάβδῳ τὰς ἀνομίας καὶ τὰς ἀδικίας ἐν μάστιξιν ἐπισκέπτεται .
Οὐκοῦν ὅταν μαστιζώμεθα , μὴ ἐγκαλῶμεν , μη δὲ μεμφώμεθα , μη δὲ εἰ νηστείαν τυχὸν ἀσκοῦμεν , ἢ ἄλλην τοιαύτην ἀρετὴν μετερχόμεθα ·
πάντως γὰρ ὅτι καθὼς τὰ καλὰ κατορθοῦμεν , καὶ διὰ τοῦτο μαστίγων ἐδεήθημεν 0 .
πλὴν ἀλλὰ μετὰ τῆς παιδείας φιλανθρωπίαν ὑπέσχετο .
τὸ δὲ ἔλεός μου οὐ μὴ διασκεδάσω ἀπ αὐτῶν , οὐ δὲ μὴ ἀδικήσω ἐν τῇ ἀληθείᾳ μου .
πολλῇ πρὸς ἡμᾶς ἐπαγγέλλεται φιλανθρωπίᾳ χρήσασθαι ·
πρῶτον μὲν ὅτι ἁμαρτάνοντας μαστίζει 0 ·
ὃν γὰρ ἀγαπᾷ Κύριος παιδεύει ·
μαστιγοῖ δὲ πάντα υἱὸν ὃν παραδέχεται .
ἔπειτα ἡμαρτηκότας ἀποστροφῆς οὐδαμῶς ἀξίους κρίνει ·
ὅθεν τὸ ἔλεος ἀφ ἡμῶν οὐ σκεδάννυσι .
ἐπειδὴ πάντας ἐλεεῖ μετὰ τὰς μάστιγας 0 .
ἀλλ οὐ δὲ ἀδικήσειν ἐν τῇ ἀληθείᾳ αὐτοῦ φησι .
τί γὰρ ἀλήθεια αὐτοῦ βούλεται ;
τὸν εἰς αὐτὸν πιστεύοντα , ἂν ἀποθάνῃ , ζήσεσθαι , τουτέστι , κ ἂν ἁμάρτῃ , δι ἐπιστροφῆς σώζεσθαι .
ὅθεν οἱ λοιποὶ τῶν ἑρμηνευτῶν ἀντὶ τῆς ἀληθείας , τὴν πίστιν ἐκδεδώκασιν .
ὥστε τοὺς πιστοὺς διὰ τοῦτο παιδεύει , ἵνα σωθῶσιν ἐπιστραφέντες , καὶ μηδαμῶς εὑρεθῇ τὴν ὑπόσχεσιν τὴν ἐπὶ τῇ πίστει .
ψευδόμενος .
σαφέστερον δὴ τοῦτο μηνύει τὰ ἑπόμενα .
Οὐδὲ μὴ βεβηλώσω τὴν διαθήκην μου ·
τουτ έστιν , οὐ μὴ ἀκυρώσω ·
καὶ τὰ ἐκπορευόμενα διὰ τῶν χειλέων μου οὐ μὴ ἀθετήσω .
σαφῶς τὰ ἐν Εὐαγγελίοις περὶ τῶν πιστῶν ἐπηγγελμένα ἐκτίθεται ·
ὅθεν ἐπειδὴ διαθήκης ἐμνημόνευσε , μήποτε τὴν διὰ Μωϋσέως ἢ τῶν ἄλλων προφητῶν νομίσῃς , ἐπήγαγε ·
τὰ ἐκπορευόμενα διὰ τῶν χειλέων μου οὐ μὴ ἀθετήσω ·
ἵνα ταῦτα νοήσῃς ἅπερ ἀρτίως παρεθέμεθα διὰ γλώσσης οἰκείας τὸν Χριστὸν ἐκφωνήσαντα 0 .
ἅπαξ ὤμοσα ἐν τῷ ἁγίῳ μου , εἰ τῷ Δαυῒδ ψεύσομαι .
ὅρκος τοῦ Θεοῦ ἡ παρ  αὐτοῦ ὑπόσχεσις ὡς ἀπαράβατος λέγεται ·
ὅθεν καὶ ἀλλαχοῦ τὸν Θεὸν ὁ Δαυῒδ οὕτως ὑποτίθεται λέγοντα ·
ὡς ὤμοσα ἐν τῇ ὀργῇ μου , εἰ εἰσελεύσονται εἰς τὴν κατάπαυσίν μου ·
ὅρκον τὴν ἐπαγγελίαν λέγων 0 ·
κατὰ τίνος γὰρ ἔμελλεν ὀμνύναι εἰς ὃν πάντες ὀμνύουσι ;
τί δαὶ τῷ Δαυῒδ ἐπαγγειλάμενος οὐ ψεύδεται ;
τὸ σπέρμα αὐτοῦ εἰς τὸν αἰῶνα μένει , καὶ ὁ θρόνος αὐτοῦ ὡς ὁ ἥλιος ἐναντίον μου , καὶ ὡς ἡ σελήνη κατηρτισμένη εἰς τὸν αἰῶνα 0 1 ·
καὶ ὁ μάρτυς ἐν οὐρανῷ πιστός 0 .
ὁ Χριστὸς εἴδηλον ·
ἐν οὐρανοῖς γὰρ ὑπῆρχε τῷ Πατρὶ συμβουλεύων , ἡνίκα ταῦτα ἐλέγετο ·
περὶ οὗ καὶ Ἡσαΐας ἔλεγε ·
γίνεσθέ μοι μάρτυρες ·
καὶ ἐγὼ μάρτυς , λέγει Κύριος , καὶ ὁ παῖς μου , ὃν ἐξελεξάμην 0 .
μάρτυς δὲ πιστὸς εἰκότως ἐλέγετο , ἐπειδὴ τὴν ἀπὸ τῶν ἔργων πίστιν τοῖς λόγοις ἐπήγαγεν ·
ἀλλὰ τηνικαῦτα τῷ Δαυῒδ ὁ Θεὸς ἐπηγγείλατο , ἡνίκα οἶκον τῇ κιβωτῷ κατασκευάσαι ἐσκόπησεν ·
καὶ ἀναστήσω τὸ σπέρμα σου μετὰ σέ , ὅς ἐστιν ἐκ τῆς κοιλίας σου , καὶ ἑτοιμάσω τὴν βασιλείαν αὐτοῦ .
Αὐτὸς οἰκοδομήσει οἶκον τῷ ὀνόματί μου ·
καὶ ἀνορθώσω τὸν θρόνον αὐτοῦ ἕως εἰς τὸν αἰῶνα ·
σπέρμα τοῦ Δαυῒδ τὸν Χριστὸν διὰ τὴν σάρκα καλῶν 0 .
διόπερ οὕτω καὶ Ματθαῖος τὸ τῶν Εὐαγγελίων προοίμιον ἔγραψεν ·
βίβλος γενέσεως Ἰησοῦ Χριστοῦ υἱοῦ Δαυΐδ , υἱοῦ Ἀβραάμ 0 .
φησὶ δὲ καὶ περὶ τοῦ Χριστοῦ Παῦλος ·
περὶ τοῦ υἱοῦ αὐτοῦ τοῦ γενομένου ἐκ σπέρματος Δαυῒδ κατὰ σάρκα 0 .
τούτου ὁ θρόνος ὡς ἥλιος 0 ·
ἐν φωτὶ γὰρ τὴν βασιλείαν κέκτηται .
ἀλλ ἵνα μηδὲν μικρὸν περὶ αὐτοῦ φαντασθῇς , προσέθηκεν , Ἐναντίον μου ·
τουτ έστιν , ἴσος τῷ ἐμῷ .
τὸ γὰρ Ἐναντίον ἐνταῦθα οὐκ ἐπὶ τοῦ ἀντικειμένου , ἀλλὰ ἐπὶ τοῦ ἰσοῤῥόπου ὁ προφήτης ἐξέλαβεν .
ἀλλὰ μὴν ὡς ἡμέρα εἰς τὸν αἰῶνα κατήρτισται 0 .
Αἰῶνα δὲ λέγει τὸν παρόντα βίον , ὡς πολλάκις εἰρήκαμεν ·
εἰς ὃν οὐκ ἔτι ὡς ὁ ἥλιος , ἀλλὰ ὡς ἡ σελήνη κατήρτισται 0 1 .
ὥσπερ γὰρ ἡ σελήνη ἐκλείψεις τινὰς καὶ ἐπιτολὰς κέκτηται , οὕτω καὶ ἡ Χριστοῦ δόξα κατὰ τὸ παρὸν παρά τισιν ἐκλείπει , τοῖς ἀσεβοῦσιν ἔκδηλον ·
παρὰ δὲ τοῖς εὐσεβοῦσιν ἀνυψοῦται .
καὶ ποτὲ μὲν ἐνδίδωσι τοῖς διώκουσι καὶ συγχωρεῖ δεσμοῖς καὶ φυλακαῖς καὶ θανάτῳ παραδίδοσθαι τοὺς εἰς αὐτὸν πιστεύοντας ·
ὅπερ αὐτοῦ τῆς δόξης ἔκλειψις εἶναι νομίζεται ·
ποτὲ δὲ πάλιν ἀθρόον καταβάλλει τοὺς διώκοντας , καὶ τοσοῦτον ἀνατέλλει τὴν ἑαυτοῦ δόξαν , ὡς παρὰ βασιλέων προσκυνεῖσθαι τοὺς ὑπὲρ αὐτοῦ μαρτυρήσαντας .
τούτου χάριν τῇ σελήνῃ κατὰ τὸν παρόντα βίον ἡ τοῦ Χριστοῦ βασιλεία παρείκασται .
διάψαλμα τοίνυν ὁ προφήτης ἀναγκαίως ἐπήγαγε , μάλιστα ἐπειδὴ ἐκ προσώπου τοῦ Θεοῦ τὰ μέχρι τοῦ νῦν παραθέμενος ῥήματα , νῦν αὐτὸς οἰκείαν εἰσφέρει πρὸς τὸν Θεὸν διάλεξιν .
σὺ δὲ ἀπώσω καὶ ἐξουδένωσας .
ἐκπλήττει μὲν τοὺς ἀκεραιοτέρους ἡ τῶν προσώπων μετάβασις ·
σύνηθες δὲ ὅμως τῷ Δαυΐδ , ἐπειδὴ καὶ σκηνὴ τῷ τοιούτῳ πρέπει , ἢ διὰ τοῦ ψάλλειν καὶ κιθαρίζειν ὑπεστήσατο 0 .
πλὴν ἀλλὰ τὰς ὑποσχέσεις περὶ τῶν ἐθνῶν γενέσθαι  οὐ δὲ γὰρ περὶ τῶν Ἰουδαίων  τοῖς νῦν εἰρημένοις ἐνδείκνυται ·
φησὶ γὰρ αὐτὸν ἀπώσασθαι τὸν τῶν Ἰουδαίων λαόν , καὶ ἐξουδενῶσαι , τουτ έστιν , εὐτελίσαι καὶ οὐδενὸς ἡγήσασθαι ἄξιον .
ἄκουε τῶν ἑξῆς ·
ἀνεβάλου τὸν Χριστόν σου .
ὑπερέθετο γὰρ αὐτοῦ μέχρι τινὸς τὴν ἄφιξιν , ὡς ἐκείνων οὐκ ὄντων ἐπιτηδείων δέξασθαι .
Οὐ τοῦτο δὲ μόνον τὴν ἀναβολὴν καὶ τὸν φαυλισμὸν τῶν Ἰουδαίων , ἀλλὰ καὶ τὰ ἑξῆς εἰρημένα παρίστησιν .
κατέστρεψας τὴν διαθήκην τοῦ δούλου σου .
καὶ ποίαν διαθήκην , ἢ τὴν πρὸς τίνας , ἢ πάντως τὴν πρὸς Ἰουδαίους κατέστρεψεν 0 ;
ἀφανίσας ὅλα τὰ ἐπ αὐτοῖς καὶ ἀνατρέψας νόμιμα ·
οὕστινας νῦν καλεῖ δούλους , οὐχ ὡς δουλεύοντας ταῖς ἐντολαῖς τοῦ Θεοῦ , ἀλλὰ τὸν Θεὸν ἑλκύσαι βουλόμενος εἰς συμπάθειαν ·
ἅμα δὲ καὶ τὸν ὀκνηρὸν δοῦλον αἰνιττόμενος , ὅστις τὸ τάλαντον ἔκρυψεν , εἰκόνα λαοῦ τῶν Ἰουδαίων ἔχοντα 0 .
ἐβεβήλωσας εἰς τὴν γῆν τὸ ἁγίασμα αὐτοῦ .
Οὐ χρῄζει τοῦτο σαφηνείας ·
ἐν γὰρ τοῖς πάντων ὀφθαλμοῖς βέβηλον τὸ ποτὲ τῶν Ἰουδαίων ἁγίασμα , παρὰ πάντων οὐ μόνον ἀνθρώπων , ἀλλὰ καὶ κτηνῶν τῶν ἀκαθάρτων πατούμενον 0 .
καθεῖλες πάντας τοὺς φραγμοὺς αὐτοῦ .
τὰ νομικά φησι παραγγέλματα , φραγμοὺς ἀναγκαίως λεγόμενα , διὰ τὴν ἐπ αὐτοῖς κατάραν , ἀκανθῶν τάξιν ἐπέχουσαν .
ἔθου τὰ ὀχυρώματα αὐτοῦ δειλίαν .
ἐφ οἷς γὰρ πρότερον ὡς ὠχυρωμένοις ἐθάῤῥουν , ἐπὶ τούτοις νῦν μεταβληθείσης αὐτοῖς τῆς πολιτείας πεφόβηνται , οὐ θύειν , οὐχ ἑορτάζειν , οὐκ ἄλλο τι τολμῶντες ἐπιτελέσαι νόμιμον .
διήρπαζον αὐτὸν πάντες οἱ διοδεύοντες ὁδόν .
ὁδὸν ἄρα τὸν βίον ἐρεῖς ·
φησὶ γὰρ ὁ Χριστὸς ἐν τοῖς Εὐαγγελίοις ·
ἴσθι εὐνοῶν τῷ ἀντιδίκῳ σου , ἕως οὗ ᾖς ἐν τῇ ὁδῷ μετ αὐτοῦ .
ταύτην παραπορεύονται οἱ πεπιστευκότες εἰς Χριστόν , παρέργως καὶ ὡς ἔτυχε τὸν βίον ὁδεύοντες , οὐδενὸς τῶν ἐν αὐτῷ μεταποιούμενοι , ἀλλὰ καὶ συντόμως διελθεῖν ἐπειγόμενοι , ὑφ ὧν ὁ λαὸς τῶν Ἰουδαίων νόμον καὶ προφήτας , τὸν πλοῦτον τὸν ἀληθῆ , διήρπασται .
ἐγενήθη ὄνειδος τοῖς γείτοσιν αὐτοῦ .
γείτονες ἡμεῖς τῶν Ἰουδαίων ἀναγκαίως λεγόμεθα ·
ἐπονειδίστους δὲ αὐτοὺς ἀναγκαίως ἡγούμεθα , ὅτι τῆς σωτηρίας ἐξ αὐτῶν οὔσης , οὐκ ἐθέλουσι σώζεσθαι .
ὕψωσας τὴν δεξιὰν τῶν θλιβόντων αὐτόν .
ὅρα , τῶν ἐχόντων τὴν Ῥωμαϊκὴν βασιλείαν φησίν ·
οὗτοι μὲν γὰρ αὐτὴν ὅτι θλίβουσιν εὔδηλον 0 ·
ἀλλὰ μὴν καὶ τὴν δεξιάν , τουτέστι , τὴν δυναστείαν ὑψώθησαν , εὐρυτέραν κτησάμενοι τὴν βασιλείαν , ἀφ οὗ τὰ Ἰουδαίων ἐπόρθησαν .
Εὔφρανας πάντας τοὺς ἐχθροὺς αὐτοῦ .
Εἰ μὲν τὰ ἔθνη φησὶν ἐχθρούς , ηὔφρανε τούτους , οὐ δι ὧν ἐκείνους ἐλυμήνατο , ἀλλὰ δι ὧν ἡμῖν ἐχαρίσατο ·
εἰ δὲ τοὺς δαίμονας ἐχθρούς φησιν , ηὔφρανε τούτους , ἐπειδὴ τῆς χειρὸς τοὺς Ἰουδαίους τῆς οἰκείας ἐγύμνωσε καὶ προκεῖσθαι τοῖς βουλομένοις εἰς ἐπιβουλὴν ἔδωκεν .
ἀπέστρεψας τὴν βοήθειαν τῆς ῥομφαίας αὐτοῦ .
ῥομφαία πάντως εὐσεβοῦς τὸ τοῦ Θεοῦ πρόσταγμα 0 ·
αὐτῷ γὰρ τὰς δυνάμεις τὰς ἐναντίας τροπούμεθα ·
διόπερ καὶ Παῦλος ἔλεγε ·
ζῶν γὰρ ὁ λόγος τοῦ Θεοῦ , καὶ ἐνεργής , καὶ τομώτερος ὑπὲρ πᾶσαν μάχαιραν δίστομον 0 .
ῥομφαία δὲ τῶν Ἰουδαίων ἰδιάζουσα ὁ νόμος Μωϋσέως ἐτύγχανε .
τούτου τὴν βοήθειαν ἀπέστρεψεν ·
ἠκύρωσε γὰρ αὐτοῦ τὴν χρῆσιν τὴν τοῦ γράμματος .
καὶ οὐκ ἀντελάβου αὐτοῦ ἐν τῷ πολέμῳ ;
τῷ πρὸς ἡμᾶς 0 ·
πολλάκις γὰρ ἡμῖν ἀπὸ νόμου καὶ προφητῶν συμβάλλουσιν ·
ἀλλ οὐκ αὐτοῖς ὁ Θεός , ἡμῖν δὲ παρέχει τὴν τῶν γεγραμμένων ἀντίληψιν , εἰς ἐκείνων μὲν κατηγορίαν , εἰς ἡμῶν δὲ συνηγορίαν ἑλκύσας τὰ γεγραμμένα σύμπαντα 0 .
κατέλυσας ἀπὸ καθαρισμοῦ αὐτοῦ .
τὸν ὄντως καθαρισμὸν νομοθετήσας , τὸ βάπτισμα 0 .
καθαρσίου γὰρ ὁλοκλήρου κηρυχθέντος , ἀναγκαίως οἱ καθαρισμοὶ τῶν Ἰουδαίων οἱ ἀνὰ μέρος κατήργηνται .
ὅθεν ἀντὶ τοῦ , Κατέλυσας , Κατέδυσας ἡ ἕκτη τῶν ἑρμηνευτῶν παρέδωκεν ἔκδοσις .
τὸν θρόνον αὐτοῦ εἰς τὴν γῆν κατέῤῥαξας .
θρόνον εἴ τε τὸν βασιλικόν , εἴ τε τὸν διδασκαλικόν , εἴ τε ἱερατικὸν λέγοις , οἱ τῶν Ἰουδαίων συνετρίβησαν ἄπαντες , καὶ διὰ τοῦτο εἰς γῆν καταῤῥαγῆναι λέγονται , ἔνθα καὶ τὸ φρόνημα οἱ ἐκείνων εἶχον βασιλεῖς , ἱερεῖς τε καὶ διδάσκαλοι 0 1 2 .
ἐσμίκρυνας τὰς ἡμέρας τοῦ χρόνου αὐτοῦ ·
κατέχεας αὐτῷ αἰσχύνην .
Οὐδὲ γὰρ εἰς τὸ παντελὲς αὐτῶν ἡ πολιτεία μεμένηκεν , οὐ δὲ καθάπερ ἡ τῶν ἐθνῶν μέχρι συντελείας νενομοθέτηται 0 ·
ᾧ καὶ εἰκότως αἰσχύνην καταχυθῆναι λέγονται .
Εὔδηλον γὰρ ὡς ἕνεκα παρανομίας ὁ χρόνος αὐτοῖς τῆς πολιτείας  ἐσμικρύνθη  0 ·
δηλοῖ δὲ ἃ περὶ τοῦ ναοῦ πρὸς τὸν Σολομῶντα ὁ Θεὸς διετάξατο ·
ἐὰν ἀποστραφέντες ἀποστραφῆτε ὑμεῖς καὶ τὰ τέκνα ὑμῶν ἀπ  ἐμοῦ , καὶ προσκυνήσητε θεοῖς ἑτέροις , ἐξαρῶ τὸν Ἰσραὴλ ἀπὸ τῆς γῆς ἧς ἔδωκα αὐτοῖς ·
καὶ τὸν οἶκον τοῦτον , ὃν ἡγίασα τῷ ὀνόματί μου , ἀποῤῥίψω ἀπὸ προσώπου μου .
διάψαλμα τὴν προφητείαν ἀναγκαίως διεδέξατο , ἐπειδὴ τῶν Ἰουδαίων καταλιπὼν τὸ πρόσωπον , ὑπὲρ τῆς ἀνθρωπότητος ὅλης προσήγαγεν ἔντευξιν .
ἕως πότε , Κύριος , ἀποστρέφῃ εἰς τέλος ;
ἀποστροφὴν εἰς τέλος , τουτέστι , παντελῆ τὴν ἀναβολὴν καλεῖ τῆς τοῦ Σωτῆρος ἀφίξεως .
Οὐδὲ γὰρ ἄλλως ἐσπλαγχνίσθαι πρὸς τὸ γένος τὸ ἡμέτερον ὁ δημιουργὸς ἔμελλεν , ἢ τὴν ἀπαρχὴν ἀναλαβὼν εἰς ἑαυτὸν τοῦ φυράματος .
ἐκκαυθήσεται ὡς πῦρ ἡ ὀργή σου 0 ·
τουτ έστιν , ἀναλώσει τούτους , οἵπερ αὐτὸν συνήγαγον .
τοῦτο γὰρ ἴδιον πυρός 0 .
διὰ τί δὲ οὔ φησιν , Ἐκκέκαυται , ἀλλ  , Ἐκκαυθήσεται ;
ἐπειδὴ ἡμαρτηκότων ἡμῶν ὁ Θεὸς ὀργίζεται μέν , ὡς πατήρ , ἀλλὰ καὶ μακροθυμεῖ , μέχρις ἂν ἡμεῖς ἁμαρτίαν ἁμαρτίᾳ προσθέντες , σφοδροτέραν καθ ἡμῶν τὴν ὁρμὴν πρὸς δίκην κατὰ τὸν καιρὸν τῆς γεέννης ἀνάψωμεν .
μνήσθητι τίς μου ἡ ὑπόστασις .
σαθρά , φησι , καὶ εὐτελής 0 ·
ἀπὸ γῆς γάρ ἐσμεν , καὶ εἰς γῆν ἀναστρέφομεν ·
καὶ διὰ τοῦτο τῆς σῆς προνοίας εἰς ἀνάπλασιν χρῄζομεν ·
δηλοῖ δὲ τὸ ἑπόμενον ·
μὴ γὰρ ματαίως ἔκτισας πάντας τοὺς υἱοὺς τῶν ἀνθρώπων 0 ;
τουτέστιν , οὐ πάρεργόν σοι τὸ ποίημα τῶν ἀνθρώπων ἐσπούδασται , ὡς μόνον ὀφθῆναι , καθάπερ τὰ λοιπὰ ζῶα , καὶ ἀφανισθῆναι 0 ·
ἀλλ ὥστε πᾶσιν ἐμπρέπειν τοῖς δημιουργήμασι , καὶ διὰ τοῦ φανῆναι τὸ χρειῶδες τῆς κτίσεως 0 .
νῦν δὲ εἰς τ οὐναντίον τὸ πρᾶγμα , θανάτου σβεννυμένου , περιίσταται ·
τοῦτο γὰρ τοῖς ἑπομένοις ὁ προφήτης ὠδύρετο .
τίς ἐστιν ἄνθρωπος , ὃς ζήσεται , καὶ οὐκ ὄψεται θάνατον , ῥύσεται τὴν ψυχὴν αὐτοῦ ἐκ χειρὸς ᾄδου ;
κατὰ πάντων κρατεῖ , φησίν , ἡ τοῦ θανάτου ἀπόφασις ·